open-index/open-wikipedia-markdown huggingface dataset:
Crazy in Love

**„Crazy in Love“** – debiutinis singlas  R&B atlikėjos Beyoncé Knowles, kartu su reperiu Jay-Z. Produseriai Rich Harrison, Knowles ir Jay-Z sukūrė dainą debiutiniam Knowles solo albumui, Dangerously in Love. „Crazy in Love“ yra R&B meilės daina su 1970-ųjų, funko, soulo elementais. Dainoje buvo panaudoti The Chi-Lites 1970 m. dainos „Are You My Woman (Tell Me So)“ motyvai.

Columbia Records „Crazy in Love“ išleido 2003 m. gegužės 20 d. kaip albumo pagrindinį singlą. Kritikai itin palankiai įvertino debiutinę Beyonce dainą. „Crazy in Love“ buvo išrinkta 118 vietoje Rolling Stone rengtame 2010 m. „500 geriausų visų laikų dainų“ sąraše. VH1 ir NME „Crazy in Love“ išrinko geriausia 2000 m. daina. Per 46-uosius *Grammy Apdovanojimus* daina laimėjo už Geriausią R&B dainą ir Repo bendradarbiavimą. „Crazy in Love“ tapo pirmuoju soliniu Numeris #1 JAV, kuri išbuvo aštuonias savaites bei Numeriu 1 Anglijoe ir daugelyje pasaulio šalių daina tapo multiplatinine.

Dainos vaizdo klipas laimėjo tris 2003 m. *MTV Video Music Apdovanojimus*, kurio režisieriumi buvo *Jake Nava*, „Crazy in Love“ tapo kertine daina per atlikėjos gyvus pasirodymus ir turų metu. ASCAP organizacija „Crazy in Love“ įvardijo kaip vieną daugiausiai grojamų dainų per 2004 m. Iš viso dainos kopijų parduota virš 8 milijonų.
## Topai
### Savaitės topai
{| cellpadding=0 cellspacing=5
|-
|width="52%" valign="top"|

|width="52%" valign="top"|

### Metų topai

### Dešimtmečio topas

### Sertifikatai
 

### Šaltiniai
Šv. Jurgio parapija (Dominika)

**Šv. Jurgio parapija** () – Dominikos Sandraugos administracinis vienetas. Yra salos pietvakarinėje dalyje, Karibų jūros pakrantėje. Administracinis centras ir didžiausias miestas yra šalies sostinė Rozo. Tai daugiausiai gyventojų turinti šalies parapija.

Teritorijos šiaurėje teka Boeri upė.

## Kaimai

* Fond Kani
* Trafalgaras
* Voten Veivenas
* Morn Prosperas
* Žiraudelis
* Eglstounas
* Lauda
* Belvju Šopenas


Image:Rainforest at Trafalgar Falls (Dominica).jpg|Trafalgaro krioklys ir džiunglės
Image:Roseau street scene.jpg|Rozo gatvė
Image:Soufrière Bay, Dominica 001.jpg|Sufriero įlanka netoli Rozo


## Šaltiniai
Šv. Jono parapija (Dominika)

**Šv. Jono parapija** () – Dominikos Sandraugos administracinis vienetas. Yra salos šiaurės vakarinėje dalyje, Karibų jūros pakrantėje. Administracinis centras ir didžiausias miestas yra Portsmutas.

Teritorijoje yra Kebritso nacionalinis parkas su Širlio fortu, turistų pamėgta Indiano upė. Princo Ruperto įlankos pakrantėje yra jachtų ir kruizinių laivų prieplauka. Aukščiausia parapijos vieta – Morn o Diablo kalnas (861 m).

## Kaimai
* Kapusenas
* Kliftonas
* Kotedžas
* Tukaris
* Tanetanas
* Bornsas


Image:Indian River (Dominica).jpg|Indiano upė
Image:Portsmouth (Dominica).jpg|Princo Ruperto įlanka ir Portsmutas
Image:Saint John Parish, Dominica 001.jpg|Vakarinis salos kelias ties Pikardu 


## Šaltiniai
TKB-408

**TKB-408** (, pagal  'Tulos konstruktorių biuras') – prototipinis tarybinis 1946 m. Germano Korobovo sukurtas 7,62 mm kalibro automatas. Tai vienas pirmųjų automatų pasaulyje ir vienas pirmųjų *bullpup* tipo šaunamųjų ginklų pasaulyje.

## Istorija
1946 m. buvo pateiktas oficialaus automatų Tarybinei Armijai konkurso bandymuose, tačiau jo nelaimėjo ir serijiniu būdu nebuvo gamintas. Bandymuose automatas pasirodė nepatenkinamai dėl prasto šaudymo glaustumo ir veiksnumo iškrito po pirmų 5000 šūvių.

Konkurso laimėtoju vėliau tapo M. Kalašnikovo AK-46, po modifikacijos pavadintas AK-47.

Kartais teigiama, kad TKB-408 buvo pirmas pasaulyje „bullpup“ tipo automatas. Tačiau iš tikrųjų tokios komponuotės eksperimentinių automatų buvo sukurta dar Antrojo pasaulinio karo metais, pvz., Sergejaus Korovino sukonstruotas Korovino automatas.

## Konstrukcija
Automatika pagrįsta dujų nukreipimu iš vamzdžio kanalo. Vamzdis užrakinamas užskersuojant spyną. Dujų stūmoklis ir grąžinimo spyruoklė išdėstyti virš vamzdžio. Tūtelių išmetiklio anga dešinėje pusėje, su žemyn atsiverčiančiu dangteliu, saugojančiu nuo dulkių. Spynos užvedimo rankena virš apsodo, kairėje pusėje. Uoksas štampuotas iš plieno lakštų, buožė ir apsodas – mediniai.

Vamzdis turi kompensatorių. Nuleidžiamasis smogiamasis mechanizmas leidžia šaudyti dviem režimais – savitaisiu ir automatiniu. Šaudymo režimo perjungiklis buvo kairėje uokso pusėje virš pistoletinės rankenos. Saugiklis buvo nuleistuko lankelio viduje, prieš nuleistuką.

Naudojo 7,62×39 mm šovinius.
30 šovinių talpos sektorinės dėtuvės (rageliai) turi specialias užkabas, kuriomis dėtuvės tvirtinasi ir prie pistoletinės rankenos apatinės dalies.

Nebuvo numatytas šaudymas nuo kairiojo peties. Tai viena dažniausių *bullpup* schemos automatų problemų, nes dešinėn išmetamos įkaitusios tūtelės gali pataikyti į šaulio veidą.

## Šaltiniai

## Nuorodos
* *Oruzhie* Magazine, Page 9, Issue 5 1998 & Issue 6 1998.
* Popenker, Maxim; Williams, Anthony G. (2004). Assault Rifle. The Crowood Press Ltd. ISBN 1-86126-700-2
* World Guns article on the TKB-408
Balstogės sritis (1807–1842)

**Balstogės sritis** (, ) – 1807–1842 m. Rusijos imperijos administracinis – teritorinis vienetas, buvęs dabartinės Lenkijos šiaurės rytuose ir Gudijos šiaurės vakaruose. Centras – Balstogė. Sritis turėjo panašų statusą kaip ir likusios imperijos gubernijos.

## Istorija

1807 m. liepos 9 d. po Tilžės taikos visas šis regionas iki taikos pasirašymo priklausęs Prūsijos karalystės, Naujosios Rytų Prūsijos, Balstogės departamentui buvo perduotas Rusijos imperijai ir prijungtas prie Vilniaus generalgubernatorijos. 1842 m. sritis buvo panaikinta ir Balstogės, Sokulkos bei Bielsko ujezdai prijungti prie Gardino gubernijos, o Drohičino ujezdas sujungtas su Bielsko ujezdu.

## Administracinis suskirstymas

1808 m. sritis buvo suskirstyta į keturis ujezdus:

* Balstogės ujezdas;
* Bielsko ujezdas;
* Sokulkos ujezdas;
* Drohičino ujezdas.


Rzeczpospolitapodrozb.png|Sritis Rusijos imperijos sudėtyje


## Šaltiniai
* Srities istorija (rus.);
Balstogės apskritis (1807–1939)

:: *Apie dabartinę Lenkijos apskritį žr. [[Balstogės apskritis]]*;
:: *Apie 1940–1945 m. Baltarusijos TSR egzistavusi rajoną žr. [[Balstogės rajonas]]*.

**Balstogės apskritis** (, , ) – viena iš Rusijos imperijos, Gardino gubernijos ir Balstogės srities apskričių 1807–1915 m., viena iš Oberosto Balstogės-Gardino srities apskričių 1915–1919 m. ir viena iš Balstogės vaivadijos apskričių 1919–1939 metais. Visą šį laikotarpį apskrities ribos beveik nepasikeitė. Apskrities centras buvo Balstogės miestas. Iki I pasaulinio karo apskritis ribojosi su Gardino gubernijos Bielsko, Gardino, Sokulkos, Valkavisko apskritimis, Suvalkų gubernijos Augustavo apskritimi ir Lomžos gubernijos Ščučino, Kolno, Lomžos ir Mazovijos Vysokio apskritimis.

## Istorija

Po Tilžės taikos, 1807 m. visa apskrities teritorija, iki taikos pasirašymo priklausiusi Prūsijos karalystės, Naujosios Rytų Prūsijos, Balstogės departamentui, atiteko Rusijos imperijai ir buvo prijungta prie naujai sudarytos Balstogės srities. 1842 m. panaikinus Balstogės sritį apskritis buvo prijungta prie Gardino gubernijos. 1915 m. apskritį užėmė Vokietijos imperija ir prijungė prie Oberosto Balstogės-Gardino srities. 1919 m. apskritis tapo II Lenkijos Respublikos Balstogės vaivadijos dalimi. 1939 m. apskritį okupavo Tarybų Sąjunga ir priskyrė ją Baltarusijos TSR, kur apskritis buvo padalinta į kelis atskirus rajonus.

## Administracinis suskirstymas

1913 m. apskrityje buvo :
* Bialostočeko valsčius, Grudeko valsčius, Dailidžių valsčius, Zabluduvo valsčius, Zavykų valsčius, Krypno valsčius, Michalovo valsčius, Obrubnikų valsčius, Pšytuliankos valsčius, Choroščiaus valsčius, Juchnoveco valsčius, Jasvilų valsčius.

XX a. tarpukariu įvairiu metu apskričiai priklausė 15 valsčių:

## Gyventojai

Pagal 1897 m. surašymo duomenis, apskrityje gyveno 206 615 gyventojų. Balstogės mieste gyveno 66 032 žmonės, 3 436 Goniondze, 3 864 Knišine ir 1 599 Suraže.

### Tautinė sudėtis
* Lenkai – 34% (70 149);
* Žydai – 28,3% (58 565);
* Gudai – 26,1% (53 979);
* Rusai – 6,7% (13 805);
* Vokiečiai – 3,6% (7 412);
* Ukrainiečiai – 0,29% (614);
* Žemaičiai – 0,06% (131);
* Latviai – 0,03% (68);
* Lietuviai – 0,01% (27);
* Kiti – 0,9% (1 865).

## Šaltiniai

## Nuorodos
* Radzima.net:
** Apskrities informacija 1870 m.
** Apskrities informacija 1909 m.
** Apskrities valsčiai 1870 m.
** Apskrities valsčiai 1909 m.
Šv. Juozapo parapija (Dominika)

**Šv. Juozapo parapija** () – Dominikos Sandraugos administracinis vienetas. Yra salos vakarinėje dalyje, Karibų jūros pakrantėje. Administracinis centras ir didžiausia gyvenvietė yra Sent Džozefas.

Parapijos teritorija teka Laju upė.

## Kaimai
* Sent Džozefas
* Solsberis
* Kulibistris
* Mero
* Morn Rašetas


Image:Morne Rachette 01.jpg|Morn Rašetas
Image:Batalie Bay, Dominica 005.jpg|Batali įlanka ties Kulibistriu
Image:Saint Joseph Parish Church, Dominica.jpg|Šv. Juozapo parapinė bažnyčia Sent Džozefo kaime


## Šaltiniai
Šv. Luko parapija (Dominika)

**Šv. Luko parapija** () – Dominikos Sandraugos administracinis vienetas. Yra salos pietvakarinėje dalyje, Karibų jūros pakrantėje. Administracinis centras ir vienintelė gyvenvietė yra Point Mišelis.

Šv. Luko parapija yra mažiausia ir mažiausiai gyventojų turinti Dominikos parapija.

## Šaltiniai
Baby Boy

**„Baby Boy“** – antrasis atlikėjos Beyonce singlas iš albumo *„Dangerously in Love“*, kartu su Sean Paul. Daina išbuvo devynias savaites *Billboard* singlų pirmoje vietoje.

## Topai
### Savaitės topai

### Metų topas

### Dešimtmečio topas

### Sertifikatai

## Šaltiniai
Šv. Morkaus parapija (Dominika)

**Šv. Morkaus parapija** () – Dominikos Sandraugos administracinis vienetas. Yra salos pietinėje dalyje, Karibų jūros ir Atlanto vandenyno pakrantėje. Administracinis centras ir didžiausia gyvenvietė yra Sufrieras.

Parapijoje yra pietinis salos kyšulys, užsibaigiantis nerija.

## Kaimai
* Sufrieras
* Skots Hydas
* Galionas


Image:Soufriere Church high res.jpg|Šv. Morkaus parapinė bažnyčia Sufriere
Image:Scott's Head.jpg|Pietinis salos kyšulys ties Skots Hydu
Image:Soufrière Bay, Dominica 006.jpg|Sufriero įlanka


## Šaltiniai
Šv. Patriko parapija

**Šv. Patriko parapija** administracinė parapija:

* Šv. Patriko parapija – Dominikoje;
* Šv. Patriko parapija – Grenadoje;
* Šv. Patriko parapija – Sent Vinsente ir Grenadinuose.
Šv. Pauliaus parapija (Dominika)

**Šv. Pauliaus parapija** () – Dominikos Sandraugos administracinis vienetas. Yra salos vakarinėje dalyje, Karibų jūros pakrantėje. Administracinis centras yra Pont Kasė, o didžiausia gyvenvietė yra Mao.

Parapijoje yra antras pagal dydį oro uostas šalyje, muilo gamykla („Colgate-Palmolive“).

## Kaimai
* Pont Kasė
* Mao
* Keinfildas
* Masakras
* Kokreinas
* Springfild Isteitas


Image:Dominica - Mahaut.jpg|Mao
Image:Wall painting massacre dominica.JPG|Freska Masakre


## Šaltiniai
Šv. Petro parapija (Dominika)

**Šv. Petro parapija** () – Dominikos Sandraugos administracinis vienetas. Yra salos šiaurės vakarinėje dalyje, Karibų jūros pakrantėje. Administracinis centras ir didžiausia gyvenvietė yra Kolijo.

Parapijos rytuose yra aukščiausia šalies vieta Djabloteno kalnas.

## Kaimai
* Kolijo
* Diublanas
* Bjošė


Image:Saint Peter Parish, Dominica 002.jpg|Vakarinės pakrantės kelias
Image:Morne Espagnol, Dominica 01.jpg|Espanjolio kalnas
File:Dublanc Dominica.jpg|Diublanas


## Šaltiniai
Duglaso–Čarlzo tarptautinis oro uostas

**Duglaso–Čarlzo oro uostas** (), (IATA: **DOM**, ICAO: **TDPD**) – oro uostas šiaurės rytinėje Dominikos pakrantėje, 3,2 km į šiaurės vakarus nuo Marigo, taip pat apie 1 val. kelio atstumu nuo antro pagal dydį šalies miesto – Portsmuto. Tai vienas iš dviejų Dominikos salų sandraugos oro uostų, kitas, Keinfildo oro uostas, esantis 5 km į šiaurės rytus nuo sostinės Rozo.

Po neseniai atliktų patikrinimų nuo 2010 m. oro uoste pradėjo veikti naktinis lėktuvų aptarnavimas.

## Istorija
1944 m. pagrindiniam šalies oro uostui tiesti pasirinkta Melvil Holo teritorija, nes tai buvo vienintelė reikiamo ilgio lyguma saloje. Statybos darbai oro uoste prasidėjo 1958 m., kai buvo nutiestas Belzo–Marigo plentas. Oro uostas veiklą pradėjo 1961 m. lapkričio 22 d., pirmieji skrydžiai vykdyti „BWIA Vest Indijos oro linijų“.

2006 m. oro uosto terminalo pastatas buvo praplėstas, pastačius naują laukiamąją salę, muitinės ir imigracijos bei patikros skyrius. Taip pat buvo praplėsti kilimo–tupimo ir priešais angarą esantys takai, įdiegta nauja naktinio nusileidimo bei navigacinė įranga.

## Šaltiniai
John McGlynn

**John McGlynn** (1961 m. gruodžio 19 d. Maselburge) – buvęs škotų futbolininkas. Dabartinis Livingston FC klubo treneris.

## Trenerio karjera
1996 m. buvo pakviestas į Hearts jaunimo komandą, kaip trenerio asistentas. 2005 m. du kartus buvo paskirtas pagrindinės komandos laikinu treneriu, po to kai John Robertson ir George Burley buvo atleisti.

Nuo 2006 m. iki 2012 m. treniravo Raith Rovers FC.

2012 m. birželio 26 d. buvo paskirtas Heart of Midlothian klubo vyriausiuoju treneriu. Dėl klubo finansinių sunkumų, pasirašė sutartį tik su dviem žaidėjais, bei buvo pakviesti jauni žaidėjai iš akademijos.

Hearts SPL sezoną, su McGlynn pradėjo prastai. Iš šešerių rungtynių laimėjo tik vienas, taip pat pralaimėta Europos lygoje ketvirtajame atrankos etape, bendru rezultatu 2-1, prieš Liverpulio klubą. Lygos taurėje, nugalėjus Livingstono ir Dundee United klubus buvo pasiektas pusfinalis. Hearts Škotijos futbolo taurėje 1-0 pralaimėjo Hibernian klubui. Dėl prastų klubo pasiekimų buvo atleistas 2013 m. vasario 28 d.

## Pasiekimai
;Raith Rovers

* Škotijos futbolo lygos antrasis divizionas: 2008–2009

## Šaltiniai
Šv. Patriko parapija (Dominika)

**Šv. Patriko parapija** () – Dominikos Sandraugos administracinis vienetas. Yra salos pietrytinėje dalyje, Atlanto vandenyno pakrantėje. Administracinis centras ir didžiausia gyvenvietė yra Berekua (Grand Bėjus).

## Kaimai
* Berekua
* Bagatelas
* La Plainas
* Boetika
* Bordo
* Delisas
* Diubukas
* Fon Sen Žanas
* Ženeva
* Haglis
* Montenas
* Peti Savanas
* Pišelinas
* Puant Karibas
* Ravin Bananas
* Stouvas
* Tet Mornas

## Šaltiniai
Lietuva 2012 m. Europos lengvosios atletikos čempionate

}}|}|0}}
**Sidabras**
**Bronza**
**Suma**
|}

**[[Lietuva]] [[Europos lengvosios atletikos čempionatas|Europos lengvosios atletikos čempionate]]** dalyvavo 6 kartą. Šaliai atstovavo 24 atletai.

Birželio 28 d. Lina Grinčikaitė pelnė bronzos medalį 100 m bėgime. Tai pirmasis nepriklausomos Lietuvos medalis sprinto rungtyse. Birželio 29 d. Raivydas Stanys pelnė sidabro medalį šuolio į aukštį rungtyje. Abu Lietuvos medalininkai yra pirmieji Lietuvos medalininkai Europos čempionate nuo 2006 m. kai aukso medalį laimėjo Virgilijus Alekna.

## Medaliai

## Dalyviai

## Rezultatai

### Vyrai

#### Bėgimai

NST – nestartavo, SG – sezono geriausias rezultatas, NBG – varžybų nebaigė.

#### Techninės rungtys

AR – asmeninis rekordas, NM – neužfiksuotas rezultatas, NBG – varžybų nebaigė.

### Moterys

#### Bėgimai

AR – asmeninis rekordas, SG – sezono geriausias rezultatas.

#### Techninės rungtys

## Traumos
* 100 m bėgimo pusfinalyje susižeidė Rytis Sakalauskas. Po pusfinalio kritęs ir susižeidęs kojos raumenį bėgikas vis tiek išėjo į stadioną finale, bet po duoto starto nebėgo. Sportininkas taip pat atsisakė bėgti Lietuvos estafetės komandoje.
* Šuolių į tolį atrankinėse varžybose padaręs vieną nesėkmingą bandymą susižalojo Povilas Mykolaitis.

## Nuorodos
* Oficiali LLAF svetainė
Olha Saladucha

**Olha Saladucha** (g. 1983 m. birželio 4 d.) – Ukrainos lengvaatletė, kuri specializuojasi trišuolio rungtyje. Pasaulio ir Europos čempionė.

## Biografija
1999 m. sportininkė debiutavo pasaulio jaunių čempionate kur užėmė 9-ąją vietą. 2002 m. pasaulio jaunimo čempionate lengvaatletė buvo penkta. 2006 m. Europos lengvosios atletikos čempionate Saladukha finale užfiksavo 14,38 m nuotolį ir užėmė ketvirtąją vietą. Po metų vykusiame 2007 m. pasaulio čempionate sportininkės rezultatas buvo dar geresnis 14,60 m, bet sportininkė užėmė tik 7-ąją vietą. Įvykdžiusi olimpinį normatyvą trišuolininkė dalyvavo 2008 m. vasaros olimpinėse žaidynėse kur su 14,70 m rezultatu užėmė devintąją vietą. 2010 m. Europos čempionate Saladukha pirmą kartą tapo Europos čempione. 2011 m. pasaulio čempionate nušokusi 14,94 m ukrainietė pir, ą kartą tapo ir pasaulio čempione.

## Nuorodos
* Olha Saladukha IAAF svetainėje
Misha Collins

**Dmitrijus „Miša“ Kolinsas** (*Misha Collins*, tikr. *Dmitri Tippens Krushnic*; g. 1974 m. rugpjūčio 20 d. Bostone) – amerikiečių aktorius, rašytojas, labiausiai žinomas iš kanalo The CW televizijos serialo „Išrinktieji“ (*Supernatural*). Seriale M. Kolinsas atliko angelo Kastielio (*Castiel*) vaidmenį.

## Nuorodos
*
Germanas Korobovas

**Germanas Korobovas** (*Герман Александрович Коробов*; 1913 m. birželio 16 d. – 2006 m. gruodžio 27 d.) – tarybinis ginklų konstruktorius, dirbęs Tulos Centriniame konstruktorių tiriamajame biure sportiniams ir medžiokliniams ginklams kurti (CKIB SOO – *Центральное конструкторско-исследовательское бюро спортивного и охотничьего оружия*, *ЦКИБ СОО*).

## Biografija
G. Korobovas gimė 1913 m. birželio 16 d. pašto tarnautojo šeimoje Timаševo kaime (dabar Samaros srities Kinel-Čerkasų rajonas).

Baigęs devynias klases G. Korobovas 1930 m. išvyko į Belorecko miestą Urale, kur įsidarbino mokiniu plieninės vielos gamykloje.
Lygiagrečiai ėmė mokytis Sverdlovsko plieno instituto darbininkų fakulteto vakarinio skyriaus antrame kurse.

1937 m. baigė Uralo S. Kirovo vardo industrinį institutą ir buvo pašauktas tarnauti Raudonojoje Armijoje. Tarnavo aviacijos dalinyje Užbaikalės karinėje apygardoje, netoli Čitos. Čia jis tapo greitojo bombonešio SB lakūnu stebėtoju. Čia tarnaudavo išnagrinėjo ŠKAS kulkosvaidžio sandarą ir sukūrė pirmą savo ginklą – revolverinį ŠKAS variantą su keliskart didesne šaudymo sparta.

1939 m. buvo nukreiptas dirbti inžinieriumi konstruktoriumi Tulos CKB-14, viename svarbiausių automatinių šaulių ginklų kūrimo konstruktorių biurų.

1939–1969 m. – dirbo CKB-14,
1969–2002 m. – CKIB SOO.

## Projektai
G. Korobovas sukonstravo daug automatų, savitaisių šautuvų, kulkosvaidžių, medžioklinių šautuvų pavyzdžių. Jų tarpe:

* TKB-022 (*ТКБ-022*) – 1962 m., *[[bullpup]]* komponuotės automatas;
* TKB-059 (*ТКБ-059*) – 1962 m., eksperimentinis trivamzdis salvinis *bullpup* komponuotės automatas;
* TKB-01111 (*ТКБ-0111*) – automatas, pateiktas automatų konkursui „Abakan“;
* TKB-408 (*ТКБ-408*) – 1946 m., vienas pirmųjų pasaulyje *bullpup* komponuotės automatų;
* TKB-517 (*ТКБ-517*) – 1952 m., automatas;
* TKB-523 (*ТКБ-523*) – 1952 m., lengvasis kulkosvaidis;
* parakinis degtuvas padegamiesiems buteliams;
* laibgalio stabdis aviacinei patrankai VJa-23,
* revolverinis kulkosvaidis iš perdaryto aviacinio ŠKAS kulkosvaidžio.


File:Korobov tkb408.png|Automatas (*bullpup* schemos) TKB-408
File:KorobowTKB-517.svg|TKB-517


Nepaisant to, kad kai kurie ginklai turėjo puikias charakteristikas, nei vienas G. Korobovo šaunamasis ginklas nebuvo priimtas į ginkluotę. Dalis jo sukurtų prototipų eksponuojami Tulos Kremliaus Ginklų muziejuje. Serijiniu būdu gaminti tik padegamųjų butelių degtuvai.

## Apdovanojimai
* Darbo raudonosios vėliavos ordinas – už nuopelnus kuriant ginklų techniką;
* Medalis „Už darbo šlovę“ ();
* Garbės vardas „Nusipelnęs RTFSR mašinų gamintojas“.

## Nuorodos
* Коробов Герман Александрович
* Русские оружейники: Опередивший время
Mikumio nacionalinis parkas

**Mikumio nacionalinis parkas** – nacionalinis parkas, esantis netoli Morogoro, Tanzanijoje. Parkas įkurtas 1964 m., jo plotas yra 3230 km² (ketvirtas pagal dydį šalyje). Pietuose ribojasi su Seluso medžioklės rezervatu, su kuriuo sudaro unikalią ekologinę sistemą. Mikumis taip pat ribojasi su Udzungvos kalnais ir Uluguro kalnais.

## Galerija

Vaizdas:Mikumi lanscape alt.jpg|Parko kraštovaizdis
Vaizdas:Female impala.jpg
Vaizdas:Giraffes Mikumi National Park.jpg


## Nuorodos

* Parko oficiali svetainė 
* Tanzanijos turizmo svetainė
Dominikos parapijos

Dominika suskirstyta į 10 parapijų. Kiekviena iš jų pavadinta vieno iš šventųjų garbei.

## Šaltiniai

## Nuorodos
* Dominica (Citypopulation.de)
* Parishes of Dominica (Statoids.com)
Boilingo ežeras

**Boilingo ežeras** () – vandens telkinys Morn Trua Pitono nacionaliniame parke, Dominikoje. Įtrauktas į pasaulio paveldo sąrašą. Ežeras yra užtvindyta fumarolė, apie 10 km nuo Rozo. Vanduo yra pilkai mėlynos spalvos, jį dažnai gaubia garų debesis. Dėl vandens nepaprastai aukštos temperatūros ežeras dar vadinamas „verdančiu“. Skermuo – ~60 m.

Ežerą pirmą kartą paminėjo 1870 m. dirbe du anglai. 1875 m. pradėtas tyrinėti.

Dominikos „verdantis“ karštosios versmės ežeras yra antras pagal dydį pasaulyje po *Frying Pan*, esančio Naujojoje Zelandijoje.

## Nuorodos
* Bolingo ežeras
Heckler & Koch

**Heckler & Koch GmbH**, *HK* – Vokietijos gynybos pramonės kompanija, gaminanti šaulių ginklus. Žinomi jos gamybos ginklai yra pistoletas kulkosvaidis MP5, automatinis šautuvas G3, šturmo šautuvai G36 ir HK 416, pistoletas USP, snaiperinis šautuvas PSG1.

HK kompanija žinoma inovacijomis ginklų konstrukcijoje, pvz., polimerų panaudojimu, Piketinio pamatėlių integravimu pistoletuose, taktiniuose šviestuvėliuose. HK sukūrė šiuolaikines poligonines graižtvas, didinančias šaudymo tikslumą, žiotinį greitį ir vamzdžio ilgaamžiškumą. Ne visi technologiškai inovatyvūs projektai buvo komerciškai sėkmingi. Pvz., apleistas pažangaus šturmo šautuvo G11, naudojusio betūčius šovinius, projektas. HK gamina įvairiausius šaulių ginklus, pradedant pistoletais ir baigiant granatsvaidžiais bei kulkosvaidžiais.

## Istorija
HK 1949 m. įkūrė inžinieriai Edmundas Hekleris (*Edmund Heckler*), Teodoras Kochas (*Theodor Koch*) ir Aleksas Saidelis (*Alex Seidel*) iš *Mauser* kompanijos likučių. Kompanija buvo užregistruota 1950 m. Pradžioje kompanija gamino stakles, siuvimo mašinų dalis, matuoklius ir kitus precizinius gaminius. Viskas pasikeitė 1956 m., kai kompanija pasiūlė G3 automatinį šautuvą Bundesverui. Nuo tada HK sukonstravo ir gamino daugiau kaip šimtą skirtingų šaulių ginklų modelių bei jų reikmenų įvairių šalių kariuomenėms bei tvarkos priežiūros institucijoms.

1991 m., nutraukus G41 ir G11 šautuvų projektus HK kompaniją nupirko kompanijos *[[British Aerospace]]* skyrius *Royal Ordnance*. Kol priklausė šiems savininkams, HK turėjo kontraktą modifikuoti nelabai patikimus britų armijai SA80 serijos šautuvus.
Be to, H&K sukūrė lengvą anglies pluoštu sutvirtino polimero turintį *[[Heckler & Koch G36|G36]]* šturmo šautuvą. Dabar tai Bundesvero automatinis šautuvas), naudojamas ir daug kitų šalių kariuomenėse ar policijos pajėgose.

2002 m. *[[BAE Systems]]*, kurios dalimi tapo *[[British Aerospace]]*, pardavė HK grupei privačių investuotojų, kurie sukūrė vokišką holdingo kompaniją (HK Beteiligungs-GmbH).

## Nuorodos
Arne Gabius

**Arne Gabius** (g. 1981 m. kovo 22 d. hamburge) – Vokietijos lengvaatletis, kuris specializuojasi ilgų nuotolių bėgime.

## Biografija
2005 m. Gabius dalyvavo Europos taurėje kur 3000 m bėgime užėmė ketvirtąją vietą. Po metų sportininkas debiutavo 2006 m. Europos čempionate, bet atrankiniuose 5000 m bėgimuose distancijos nebaigė ir į finalą nepateko. 2007 m. Europos uždarų patalpų čempionate Gabius 3000 m distanciją įveikė per 8:08.51 ir liko devintoje vietoje. 2008 m. žiemos sezono metu bėgikas dalyvavo pasaulio uždarų patalpų čempionate kur užėmė 12 vietą. 2009 m. pasaulio čempionate lengvaatletis atstovavo Vokietijos rinktinę 5000 m bėgime, bet atrankinėse varžybose liko keturioliktas ir galutinėje įskaitoje užėmė 28 vietą. 2010 m. Europos čempionate gabius dalyvavo antrąsyk. 5000 m distanciją įveikęs per 13:59.11 sportininkas liko 12 vietoje. 2012 m. žiemos sezoną sportininkas pradėjo pasiekdamas 8 vietą pasaulio uždarų patalpų čempionate/ vasaros sezono metu 2012 m. Europos čempionate vokietis pelnė sidabro medalį.

## Nuorodos
*
Marigo (Dominika)

**Marigo** () – miestas Dominikoje, prie Atlanto vandenyno.

Marigo yra didžiausia gyvenvietė Šv. Andriaus parapijoje.

## Išnašos
Japonijos ministerijos

**Japonijos ministerijos** – svarbiausios Japonijos vykdomosios valdžios institucijos. Jų vadovai (ministrai) priklauso ministrų kabinetui, vadovaujamam ministro pirmininko. Ministerijos sudaro pagrindinį šalies biurokratinį aparatą ir laikomos vienomis iš įtakingiausių institucijų Japonijos politikoje.

## Sąrašas

Esamos Japonijos ministerijos:

* Vidaus reikalų ir ryšių ministerija
* Teisingumo ministerija
* Užsienio reikalų ministerija
* Finansų ministerija
* Švietimo, kultūros, sporto, mokslo ir technologijų ministerija
* Sveikatos, darbo ir socialinės rūpybos ministerija
* Žemės ūkio, miškininkystės ir žuvininkystės ministerija
* Ekonomikos, prekybos ir pramonės ministerija
* Žemės, infrastruktūros, transporto ir turizmo ministerija
* Aplinkos ministerija
* Gynybos ministerija

## Šaltiniai
Albrechtsburgas

**Albrechtsburgas** () − vėlyvosios gotikos pilis Vokietijoje, Saksonijoje, Meiseno mieste.

Pilis buvo pastatyta tarp 1471 m. ir 1524 m. vietoje senos markgrafų tvirtovės, kaip saksonų kurfiurstų iš Vetinų dinastijos rezidencija. Statybų pradžioje Saksoniją valdė kurfiurstas Ernstas ir hercogas Albrechtas.

Nuo 1710 m. iki 1863 m. pilyje buvo įrengta manufaktūra ir pradėtas gaminti įžymusis Meiseno porcelianas, kurio simbolis yra sukryžiuoti mėlynos spalvos kardai.

Albrechtsburgo pilis laikoma pirmuoju pilies statiniu Vokietijoje. Pilyje veikia keli muziejai ir ekspozicijos, žinoma, yra vietos ir didžiajai miesto aistrai − porcelianui. Nepaprastai gražūs ir Švč. Dievo Motinos bažnyčios (*Frauenkirche*) bokšto porcelianiniai varpai, nuo 1929 m. savo skambesiu užburiantys kiekvieną besiklausantįjį. O Šv. Mikalojaus bažnyčioje (*Nikolaikirche*) stovi didžiausios kada nors iš Meiseno porceliano pagamintos figūros.

## Nuorodos

* Albrechtsburgo pilis (anglų, čekų, lenkų ir vokiečių k.)
Unguraitis (reikšmės)

Žodis **Unguraitis** reiškia:

* Unguraitis – ežeras Trakų rajone
* Unguraitis (pavardė) – vyriška pavardė. Tokią pavardę turi šie garsesni asmenys:
** Edmundas Unguraitis (g. 1963) – karikatūristas, stiklo dizaineris
** Mindaugas Unguraitis (1930–2011) – pedagogas, šachmatininkas, Lazdijų rajono politikas
Tango muzika

**Tango muzika** – muzikos stilius, XIX a. pab. – XX a. pr. susikūręs tarp europiečių imigrantų Argentinoje ir Urugvajuje. Pradžioje tango muzika buvo neatsiejama nuo tango šokio, tačiau vėliau ėmė vystytis kaip atskiras, klausymui skirtas muzikos stilius. Tradiciškai tango muzika atliekama 2/4 ar 4/4 metru, seksteto (vadinamo *orquesta típica*), kurį sudaro 2 smuikai, fortepijonas, kontrabosas ir 2 bandonijos. Pastarasis instrumentas yra neatsiejama tango muzikos dalis. Tango muzika gali būti tiek instrumentinė, tiek vokalinė.

## Kilmė

Tango muzikoje susipynė įvairių kraštų muzikinės tradicijos, paplitusios tarp imigrantų bendruomenių Buenos Airėse ir Montevidėjuje XIX a. vid. Šioje muzikoje yra iš Europos atkeliavusių flamenko, polkos, habaneros, kontradanso bruožų, taip pat afrikietiškos kandombė, kreolų valso elementų. Ankstyvoji tango forma vadinama milonga. Kaip ir tango šokis, tango muzika XX a. pr. buvo siejama su žemaisiais visuomenės sluoksniais (nusikaltėliais, prostitutėmis), laikyta vulgaria ir nepadoria. Tačiau jau I pasaulinio karo metais tango pradėjo populiarėti ir už La Platos regiono ribų. 1916 m. urugvajiečių atlikėjas Gerardo Matos Rodríguez sukūrė vieną žymiausių tango melodijų *La cumparsita*, o Karloso Gardielio dėka tango pradėjo skambėti ne tik Argentinos, bet ir Europos šalių (ypač Prancūzijos) pobūvių salėse. Tango atsikratė „visuomenės padugnių muzikos“ etiketės ir tapo populiaria šokių muzika. XX a. vidurys laikomas auksiniu tango amžiumi, tuo metu grojo daug žymių tango atlikėjų (Juan d’Arienzo, Francisco Canaro, Aníbal Troilo, Osvaldo Pugliese), stilius tapo vis rafinuotesnis, įmantresnis. Europoje, JAV tai buvo vienas populiariausių šokių muzikos stilių.

## Tango nuevo

XX a. antroje pusėje susidomėjimas tango sumažėjo, o pats stilius vis labiau evoliucionavo iš šokių muzikos į labiau akademinę muziką. Vienas svarbiausių tango reformatorių laikomas argentiniečių kompozitorius Astoras Piacola. Jo sukurtas vadinamasis *tango nuevo* įgavo nemažai džiazo bruožų, tapo sudėtingesnis, pradėta naudoti daugiau muzikos instrumentų. Tango į savo repertuarą įtraukė dalis pop muzikos atlikėjų.

## Šiuolaikinis tango

Tango evoliucija tebevyksta iki šiol. XX a. pab. – XXI a. pr. pradėta eksperimentuoti jungiant tango ritmus su elektronine muzika. Ši naujoji tango muzika dažnai įvardinama kaip *electrotango* arba *tango fusion*. Žymiausi šio stiliaus pradininkai yra Gotan Project ir Bajofondo Tango Club.

## Tematika

Vokaliniai tango kūriniai beveik visada atliekami vieno atlikėjo (dažniau vyro, nors dabar neretai ir moters). Būdingos eilės apie nelaimingą meilę, aistrą, nusivylimą pasauliu. Vartojamas La Platos regionui būdingas žargonas *[[lunfardo]]*.

## Nuorodos
* Tradicinis tango: Carlos Gardiel – ''Mi Buenos Aires Querido''
* Nuevo tango: Ástor Piazzolla – ''Muerte del Ángel''
* Šiuolaikinis tango: Bajofondo Tango Club – ''Pa Bailar''
* Šiuolaikinis tango: Veronica Verdier – ''Así Se Baila El Tango ''
Sokulkos apskritis (1808–1920)

**Sokulkos apskritis** () – Rusijos imperijos administracinis-teritorinis vienetas, Gardino gubernijos ir Balstogės srities apskritis 1807–1915 m., viena iš Oberosto, Balstogės-Gardino srities apskričių 1915–1919 m. Apskrities centras – Sokulka. Apskritis ribojosi su Gardino gubernijos Balstogės, Gardino ir Valkavisko apskritimis bei Suvalkų gubernijos Augustavo apskritimi.

## Istorija

Apskritis buvo įkurta 1807 m., kai po Tilžės taikos visa apskrities teritorija, iki taikos pasirašymo priklausiusi Prūsijos karalystės, Naujosios Rytų Prūsijos, Balstogės departamentui, atiteko Rusijos imperijai ir buvo prijungta prie naujai sudarytos Balstogės srities. 1842 m. panaikinus Balstogės sritį apskritis buvo prijungta prie Gardino gubernijos. 1915 m. apskritį užėmė Vokietijos imperija ir prijungė prie Oberosto Balstogės-Gardino srities.

## Administracinis suskirstymas

1913 m. apskrityje buvo :
* Bagnų valsčius (centras Domuratai), Gžebenio valsčius (centras Naujadvaris), Zubžycos valsčius (centras Babikai), Kamionkos valsčius (centras Janovščyzna), Kamenos valsčius (centras Stockas), Kruglianų valsčius (centras Kuznica), Makovlianų valsčius (centras Sidra), Novovolios valsčius, Ostruvo valsčius, Ostra Guros valsčius, Romanuvkos valsčius, Trofimuvkos valsčius ir Čarna Vesės valsčius.

## Gyventojai

Pagal 1897 m. surašymo duomenis, apskrityje gyveno 110 545 gyventojai. Sokulkos mieste gyveno 7 598 žmonės, 3 880 Vasilkuve, 1 988 Dambravoje, 683 Koricine, 1 346 Kužnicoje, 1 300 Naujadvaryje, 1 462 Adelske, 3 203 Suchovoloje ir 2 296 Januve.

### Tautinė sudėtis
* Gudai – 83,8% (92 645);
* Žydai – 12,2% (13 477);
* Rusai – 1,8% (1 973);
* Lenkai – 1,2% (1 273);
* Ukrainiečiai – 0,43% (477);
* Vokiečiai – 0,13% (149);
* Lietuviai – 0,06% (74);
* Latviai – 0,009% (10);
* Žemaičiai – 0,001% (2);
* Kiti – 0,42% (465).

## Šaltiniai

## Nuorodos
* Radzima.net:
** Apskrities informacija 1870 m.
** Apskrities informacija 1909 m.
** Apskrities valsčiai 1870 m.
** Apskrities valsčiai 1909 m.
Mao (Dominika)

**Mao** () – gyvenvietė Dominikos Sandraugoje, Dominikos salos vakarinėje pakrantėje, Šv. Pauliaus parapijoje, į šiaurę nuo Rozo. Veikia „Colgate-Palmolive“ gamykla, kurioje iš kokosų aliejaus gaminamas muilas.

## Sportas
* Mahaut Soca Strikers – futbolo klubas, rungtyniavęs aukščiausioje šalies lygoje;

## Išnašos
Sent Džozefas (Dominika)

**Sent Džozefas** () – gyvenvietė Dominikos Sandraugoje, Dominikos salos vakarinėje pakrantėje, į šiaurę nuo Laju upės. Parapijos centras. Veikia katalikų, baptistų bažnyčios, yra medicinos punktas, paštas, aukštoji mokykla. Praeina Rozo–Portsmuto kelias.

## Sportas
* Exodus – futbolo klubas

## Išnašos
Skots Hydas

**Skots Hydas** () – gyvenvietė Dominikos Sandraugoje, pačiuose Dominikos salos pietuose, Šv. Morkaus parapijoje. Greta yra Kačakru pusiasalis, kuriame yra pietinis salos taškas. Šis pusiasalis atskiria Karibų jūrą nuo Sufriero įlankos. Pakrantės saugomos kaip jūrinės gamtos draustinis.

Kaimas pavadintas britų generolo George Scott garbei.

## Išnašos
Gerumo kristalas

**Gerumo kristalas** – Kauno miesto savivaldybės įsteigtas apdovanojimas pasižymėjusiems, nesavanaudiškai be atlygio dirbusiems miesto ir Lietuvos labui asmenims. Dvidešimt iš jų pasiūlo patys Kauno gyventojai, nevyriausybinės organizacijos, o penkis kandidatus – ir miesto meras. Apdovanojimai įteikiami kalendorinių metų pabaigoje Kauno rotušėje vykstančioje kasmetinėje Gerumo šventėje.

Apdovanojimas teikiamas nuo 2008 m. Gerumo kristalas – tai simbolinis stiklo kristalas su Kauno herbu raudoname įdėkle bei įrašu apie laureatą ir jo nuopelnus. Jo autorius – dailininkas Edmundas Unguraitis.

## Kandidatų siūlymas

Gerumo kristalais gali būti apdovanojami tiek Lietuvos, tiek ir užsienio piliečiai. Kandidatų pristatymuose pateikiama: asmens biografija, nuopelnų aprašymas (humaniški, reikšmingi, neatlygintini pretendento darbai Kaunui ir Lietuvai), duomenys apie valstybinius ir kitus ankstesnius apdovanojimus, tapatybę patvirtinančio asmens dokumento kopija. Už apdovanojimui pristatomų asmenų duomenų tikrumą atsako juos teikiančios organizacijos, institucijos ir pareigūnai. Apdovanojimui negali būti siūlomi politikai ir savivaldybės administracijos darbuotojai. Pateiktus pasiūlymus nagrinėja ir slaptu balsavimu galutinį sąrašą patvirtina savivaldybės Apdovanojimų taryba.

## Taip pat skaitykite

* Gerumo plyta

## Šaltiniai

## Nuorodos

* Gerumo kristalų gavėjų sąrašas
Stanislavas Pienkovskis

**Stanislavas Pienkovskis** (, 1872 m. vasario 11 d. Sedlcos, Mazovijos vaivadija, Lenkija – 1944 m. rugsėjo 18 d. Čenstakava, Silezijos vaivadija, Lenkija). Lenkijos literatūros ir teatro kritikas, žurnalistas, vertėjas, poetas.

## Biografija
Stanislavas Pienkovskis mokėsi Sedlcos ir Varšuvos gimnazijose. Už dalyvavimą studentų demonstracijoje, 1894 m. balandžio 17 d. buvo areštuotas ir pateko į kalėjimą ir buvo priverstas palikti Rusijos imperijos teritoriją. Stanislavas Pienkovskis išvyko į Austrijai priklausančią Krokuvą ir pradėjo bendradarbiauti žurnalo „Życie“ redakcija. Vėliau kaip žurnalistas ir literatas bendradarbiavo su leidiniais „Głos“, „Ateneum“, „Książki“, „Krytyka“, „Nasz kraj“. Jis buvo literatūros kritiku, domėjosi tapyba, architektūra, menu ir Indijos filosofija (išvertė Rigvedos himnus).

Pirmo pasaulinio karo metu Stanislavas Pienkovskis gyveno Kijeve ir bendradarbiavo su Stanislavos Visockos () teatru „Studyo“. Po karo grįžo į Varšuvą ir dirbo teatro kritiku „Gazetą Poranną“, „Rzeczą Pospolitą“, „Słowem Polskim“, „Myślą Narodową“, „Gazetą Warszawską“ redakcijose. Savo straipsniuose aršiai kritikavo to meto literatūros eksperimentatorius, ypač lenkų poetų eksperimentalistų grupę „Skamander“.

Kaip rašytojas ir poetas Stanislavas Pienkovskis savo kūrinius publikavo laikraščiuose ir žurnaluose, kuriuose jis dirbo. Išvertė Polio Verleno () „Chanson d'automne“, jo žmona Marija, pirmoji 1901 m. į lenkų kalbą išvertė Frydricho Nyčės laiškus „Štai kaip Zaratustra kalbėjo“.

Atskirais knygomis buvo išleistos Stanislavo Pienkovskio publikacijos ir kritikos straipsniai:
* „Zdanie Warszawy o "Pochodzie na Wawelu"“ (Varšuvos pastatai apie „Vavelio paradą“) 1912 m. 
* Dwa żywioły: (głos w sprawie żydowskiej) 1913 m.
* „Maski życia“ (Gyvenimo kaukės) 1925 m.
* „W ogniu walki“ (Mūšio įkarštyje) 1929 m. 
* „Dusza tłumu i inne wiersze“ 2005 m.

## Šaltiniai
Jimmy Vicaut

**Jimmy Vicaut** (g. 1992 m. vasario 27 d.) – Prancūzijos lengvaatletis, kuris specializuojasi sprinto rungtyse.

## Biografija
2009 m. Vicaut debiutavo pasaulio jaunių čempionate, kur finale 100 m distanciją įveikė per 10,89 s ir užėmė septintąją vietą. 2010 m. pasaulio jaunimo čempionate lengvaatletis finale distanciją įveikė per 10,28 s ir pelnė bronzos medalį. Tais pačiais metais sportininkas debiutavo 2010 m. Europos čempionate, kur kartu su Prancūzijos komanda pelnė aukso medalį 4x100 m estafetėje. Po metų sportininkas debiutavo ir 2011 m. pasaulio čempionate. Individualioje rungtyje Vicaut pasiekė finalą ir užėmė šeštąją vietą, o komandinėje estafetėje kartu su Prancūzijos rinktine pelnė sidabro medalį. 2012 m. Europos čempionate Vicaut pelnė ir savo pirmąjį suaugusių lygio tarptautinį medalį individualioje 100 m bėgimo rungtyje iškovodamas sidabro medalį

## Nuorodos
*Jimmy Vicaut IAAF svetainėje
Aveso sala

**Aveso sala** ( 'paukščių sala') – nedidelė koralinė sala Karibų jūroje, Pavėjinių Antilų salų grupėje, 185 km į pietvakarius nuo Montserato, 225 km į vakarus nuo Dominikos, 550 km į šiaurę nuo Venesuelos krantų. Sala faktiškai priklauso Venesuelai (Federalinės valdos), tačiau į ją pretenzijas yra pareiškusi Dominika, Nyderlandai.

## Geografija

Aveso sala yra 375 m ilgio, ~50 m pločio ir iki 4 m aukščio. Pagal JTO jūrų įstatymą Aveso sala yra laikoma uola ir suteikia teisę į 19 km pločio ekonominę zoną, tuo tarpu Venesuela teigia, kad tai yra sala ir jos ekonominė zona siekia 320 km. Salą supa rifai, augalija skurdi. Paplūdimiuose ilsisi ir kiaušinius deda jūriniai paukščiai bei žalieji vėžliai. Salos plotas nuolat mažėja dėl erozijos, kurią sukelia dažni uraganai.

## Istorija

Manoma, kad salą 1584 m. pirmasis pasiekė keliautojas *Avaro Sanzze*. Vėliau į ją pretenzijas pareiškė Ispanija, Jungtinė Karalystė, Nyderlandai ir Portugalija. XVII-XIX a. Sint Estatijaus ir Sabos gyventojai lankė salą, čia rinko paukščių ir vėžlių kiaušinius. 1854 m. amerikiečiai Aveso saloje pradėjo guano gavybą, bet tam pasipriešino Nyderlandai ir Venesuela. 1865 m. Ispanijos karalienės nutarimu sala paskirta Venesuelai, bet Nyderlandų Antilų gyventojams leista žvejoti prie jos krantų. Nepaisant to, JAV iki pat 1912 m. saloje kasė guaną.

1895 m. Venesuela oficialiai įtraukė Aveso salą į savo sudėtį. 1978 m. saloje buvo įkurta mokslinė karinė bazė *Simón Bolívar* su nuolatiniu kariniu personalu. 1980 m. Venesuelos pretenzijas į jūrines valdas aplink Aveso salą pripažino JAV ir Prancūzija. 2006 m. Dominika pareiškė pripažįstanti salą Venesuelai, bet savo jūrinių valdų pretenzijų neatšaukė.
Nevėžio dvilypis ąžuolas

**Nevėžio dvilypis ąžuolas** (*Nevėžio dvikamienis ąžuolas*) – Kauno rajono savivaldybės saugomas botaninis gamtos paveldo objektas Dasiūnų k., Babtų sen., ties Kauno ir Kėdainių rajonų riba. Ąžuolas auga atvirame plačiame apdirbame lauke, kuriame vasarą veši pasėliai. Pasiekiamas iš kelio  kryžkelės su nuoroda link Labūnavos dvaro bokšto, tik pasukus į priešingą pusę, žvyrkeliu apie 1,5 km.

Ąžuolo amžius yra apie 300 metų.  Spaudos draudimo metais jo apylinkėse buvo slapta gabenamos ir platinamos lietuviškos knygos. Tai darę knygnešiai atvežtas knygas slėpdavo ir  Dasiūnų kaime prie dvilypio ąžuolo.  Jo kamienas 1,3 m aukštyje nuo pagrindo šakojasi į du simetriškus kamienus. Savo matmenimis ir išvaizda medis dominuoja horizonte, nors tėra apie 120 m piečiau nuo žemame slėnyje tarp medžių vingiuojančio Nevėžio. 

## Duomenys

* Medžio rūšis – ąžuolas
* Amžius – 300 m.
* Kamieno apimtis 
* Medžio aukštis 
* Kamienų skaičius – 2
* Laja– simetriška


Vaizdas:Nevėžio dvilypis ąžuolas. Prie pagrindo.JPG|Kamienas
Vaizdas:Nevėžio dvilypis ąžuolas. Tarp pasėlių.JPG|Tarp pasėlių
Vaizdas:Nevėžio dvilypis ąžuolas. Iš rytų.JPG|Iš rytų pusės


## Literatūra

* „Kauno rajono gamta ir kultūros vertybės“.- Kaunas, 1999 - p. 67

## Šaltiniai

## Nuorodos

* Saugomų teritorijų valstybės kadastras  
* Nevėžio dvilypis ąžuolas
Japonijos aplinkos ministerija

**Japonijos aplinkos ministerija** () – Japonijos vykdomosios valdžios institucija, atsakinga už aplinkos politikos įgyvendinimą. Ministerija buvo įsteigta 2001 m. sausį, reorganizavus nuo 1971 m. veikusią **Aplinkos agentūrą**.

Aplinkos ministerija įsikūrusi Tokijo mieste, Čijodos seniūnijoje.

## Istorija
Aplinkos ministerija kilo iš Aplinkos agentūros (), įkurtos 1971 metų liepą, reaguojant į XX a. šeštajame dešimtmetyje prasidėjusias aplinkos užterštumo problemas. Agentūra turėjo sekretoriatą, keturis skyrius (Planavimo, Aplinkos apsaugos, Atmosferos išsaugojimo ir Vandens kokybės užtikrinimo) bei tris tyrimų centrus. Su valdančiosios Liberalų demokratų partijos palaikymu, Aplinkos agentūrai pavyko sugriežtinti taršos standartus ir išspręsti didžiausias to meto aplinkos problemas šalyje.

Po 2001 metais įvykdyto reorganizavimo, Aplinkos agentūra buvo išplėsta iki Aplinkos ministerijos.

## Struktūra
Aplinkos ministeriją sudaro:
* Sekretoriatas
* Atliekų tvarkymo ir perdirbimo departamentas
* Aplinkos reikalų biuras
* Aplinkos sveikatos departamentas
* Pasaulio aplinkos biuras
* Vandens ir atmosferos biuras
* Natūralios aplinkos biuras

## Šaltiniai

## Susiję straipsniai
* Japonijos ministerijos
* Aplinkosauga Japonijoje

## Nuorodos
* Oficialus Aplinkos ministerijos puslapis
Gotan Project

**„Gotan Project“** – muzikos grupė iš Paryžiaus, atliekanti šiuolaikinę tango muziką. Grupę sudaro trys pagrindiniai atlikėjai: Cohen Solal (Prancūzija), Eduardo Makaroff (Argentina) ir Christoph H. Müller (Šveicarija).

Grupė susikūrė 1999 m. ir debiutavo singlu *Vuelvo Al Sur/El Capitalismo Foráneo*. 2001 m. išleido savo pirmąjį albumą *La Revancha del Tango*.

Grupės pavadinimas yra žodžių žaismas, būdingas Buenos Airių žargonui *[[lunfardo]]*, kuomet skiemenys žodyje sukeičiami vietomis. Taigi, pavadinimas „Gotan“ yra žodis „tango“ sukeistais skiemenimis. „Gotan Project“ yra vieni žymiausių šiuolaikinės tango muzikos kūrėjų ir populiarintojų. Joje susipina tradicinis tango ritmas su šiuolaikine elektronine muzika, džiazo, trip-hop elementais. Jų muzika panaudota filmuose „Pašokim!“, „Visa tiesa apie Čarlį“, „Oušeno dvyliktukas“, „Dienos riteris“, laidoje „Top Gear“ ir kt.

## Nariai
* Philippe Cohen Solal – elektrinė gitara, bosinė gitara, klavišiniai, dub FX
* Eduardo Makaroff – akustinė ir elektrinė gitaros
* Christoph H. Müller – bosinė gitara, programavimas, klavišiniai, tenori-on, vocoders, dub FX

Kiti:
* Veronika Silva – vokalas
* Cristina Vilallonga – vokalas
* Line Kruse – smuikas
* Nini Flores – bandonija
* Franco Luciani – armonika
* Gustavo Beytelmann – fortepijonas
* ir kt.

## Diskografija

* *La Revancha del Tango* (2001 m.)
* *Inspiración Espiración* (2004 m.)
* *Lunático* (2006 m.)
* *Gotan Project Live* (2008 m.)
* *Tango 3.0* (2010 m.)

## Nuorodos
* Oficiali svetainė
* 
* Kūrinys ''Santa Maria (Del Buen Ayre)''
* Kūrinys ''Sola''
Adam Daniel Rotfeld

**Adamas Danielius Rotfeldas** (, g. 1938 m. kovo 4 d. Peremyšlianuose, dab. Ukraina) – lenkų diplomatas, mokslininkas tarptautininkas, buvęs Lenkijos Užsienio reikalų ministras.

## Biografija
Gimė žydo advokato šeimoje. 1941 m. tėvai nuo nacių paslėpė savo vaikus vienuolyne, patys tapo holokausto aukomis. Vienuolyne A.Rotfeldą apkrikštijo.

1951 m. repatrijavo iš SSRS į Lenkiją, gyveno vaikų namuose Krokuvoje, čia baigė fizikos-matematikos krypties licėjų.

1955–1960 m. mokėsi Tarptautinių santykių institute (*Polski Instytut Spraw Międzynarodowych*), 1960–1962 m. – Varšuvos universitete. 1969 m. Jogailos universiteto Teisės fakultete asigynė mokslų daktaro disertaciją, 1990 m. jam suteiktas habilituoto daktaro laipsnis. Nuo 2001 m. – profesorius.

1968 m. A.Rotfeldas pradėjo dirbti Lenkijos tarptautinių santykių institute, 1991–2001 m. buvo Stokholme esančio Tarptautinio taikos tyrimo instituto (*Stockholm International Peace Research Institute*, SIPRI) direktorius.

2001 m. lakričio mėn. pradėjo dirbti Lenkijos užsienio reikalų ministerijoje. 2005 m. sausio – spalio mėn. buvo Užsienio reikalų ministras Mareko Belkos vyriausybėje.

Nuo 2009 m. dirba vadinamojoje „12-kos išminčių grupėje“, rengiančioje naują NATO strategijos koncepciją.

A. Rotfeldas – 20-ties monografijų ir 400 straipsnių autorius. Jo tyrinėjimų objektas – Vokietijos ir Centrinės bei Rytų Europos šalių teisiniai ir politiniai santykiai po Antrojo pasaulinio karo, ginkluotės kontrolė ir branduolinio ginklo neplatinimas. Jis yra bendros Lenkijos-Rusijos probleminių istorijos klausimų komisijos pirmininkas, Rusijos mokslų akademijos bei Švedijos mokslų akademijos užsienio narys.

## Šaltiniai

## Nuorodos
* A. D. Rotfeldas: „Esame didesni draugai nei manote“

|-
Shin Megami Tensei: Persona

**Shin Megami Tensei: Persona**, Japonijoje dar žinoma kaip **Persona** () yra kompiuterinių vaidmenų žaidimų serija, kuriama japonų įmonės „Atlus“. Vakaruose žaidimus platina „Koei“, „Square Enix“ ir „Ubisoft“.

Tai *Shin Megami Tensei* žaidimų frančizės dalis (*[[spin-off]]*), kurioje didesnis dėmesys skiriamas demonų iššaukėjams (). Išskirtinai leidžiama PlayStation serijos žaidimų konsolėms. Viena žymiausių japonų vaidmenų žaidimų (J-RPG) žanro serija.

## Apžvalga
Žaidimas yra paremtas Karlo Jungo psichologijos teorijomis. Naudojamos tokios sąvokos, kaip šešėlis ir persona, filosofuojama šiomis temomis.

Pagrindiniai herojai dažniausiai būna septyniolikmečiai paaugliai. Vienintelis veikėjas, kuris pasirodo visose dalyse yra Igoris, senas senis ilga nosimi. Beje, Jungas savo „Raudonojoje“ knygoje aprašė savo proto kelionę, kurioje jam padeda senas senukas ir jauna moteris. Ketvirtojoje ir trečiojoje dalyse Igoris atlieka svarbesnį vaidmenį nei pirmosiose dalyse, o jam talkina asistentė. Pirmojoje ir antrojoje dalyse komandos dvasinis mokytojas yra Filemonas, kuris irgi buvo aprašytas Jungo, tačiau kitose dalyse jis nepasirodo.

Beveik visose *Persona* dalyse veikėjams reikia išgyventi dievų išbandymus, kuriuos jie siunčia žmonijai kaip iššūkį, veikėjams reikia gelbėti pasaulį nuo mirties, beprotystės ir viso kito, kas gali sukelti pasaulio pabaigą. Kovoti jiems padeda antgamtinė galia, vadinama *persona*. Jos dėka galima išsikviesti įvairių mitologijų dievus ir/ar demonus, kurie padeda kovoje. Žaidimo priešai dažniausiai būna: įvairūs demonai, dievai ar šešėliai.

## Žaidimo mechanika
Pirmosiose žaidimo dalyse kovos sistema buvo paremta ėjimais, tačiau ji buvo per lėta ir monotoniška. Trečiojoje ir ketvirtojoje dalyse kovos sistema buvo atnaujinta, kovos tapo sklandesnės ir greitesnės. Beje, PlayStation 2 kartos serijos dalyse taip pat yra socialinių ryšių sistema, kuri leidžia žaidėjams atsikvėpti nuo kovų ir pagelbėti sprendžiant kitų veikėjų problemas.

## Serijos žaidimai
**[[Revelations: Persona]]* (1996: PlayStation, 1999: Microsoft Windows, 2009: PlayStation Portable, pavadinimu *Shin Megami Tensei: Persona*)
**[[Persona 2|Persona 2: Innocent Sin]]* (1999: PlayStation, 2011: PlayStation Portable, pavadinimu *Shin Megami Tensei: Persona 2: Innocent Sin*)
**Persona 2: Eternal Punishment* (2000: PlayStation, 2012: PlayStation Portable, pavadinimu *Shin Megami Tensei: Persona 2: Eternal Punishment*)
**[[Shin Megami Tensei: Persona 3]]* (2006: PlayStation 2, 2010: PlayStation Portable, pavadinimu *Shin Megami Tensei: Persona 3 Portable*, 2012: PSN)
**[[Shin Megami Tensei: Persona 4]]* (2008: PlayStation 2)
* *Persona 4 Arena* (2012: Arcade, PlayStation 3, Xbox 360)
* *Persona 4: Golden* (2012: PlayStation Vita)
* *Persona 5* (2016: PlayStation 3, PlayStation 4)

## Anime
Pagal žaidimų seriją buvo sukurta keletas anime serialų. Juose veiksmas vyksta arba jau po pastarųjų žaidimų įvykių arba alternatyvioje realybėje.

**Persona: Trinity Soul* (2008 m.)
**Persona 4: The Animation* (2011 m.)
**Persona 3 Animation*

## Nuorodos
* ''Megami Tensei'' viki